**SAMF.PROJEKTOPGAVE: Folketingspartierne – 1u, nov.-dec. 2022**

Folketingets partier er blevet fordelt fuldstændig tilfældigt i lige så tilfældige grupper. I december skal hver gruppe fremlægge ved at besvare nedenstående spørgsmål, som derfor skal være omdrejningspunkt i hele arbejdet med partiet. Det vil være oplagt at præsentere svarene i en PowerPoint, hvor I meget gerne må inddrage relevante samf.begreber eller teorier fra grundbogen eller nettet.

**a) Hvad er partiets overordnede ideologi og politik****?** Husk her at indsætte citater fra seneste partiprogram. Anvend Gammel vs. Ny politik.

**b) Hvorfor gik partiet frem/tilbage ved Folketingsvalget 1. november 2022?** Inddrag statistik samt viden om vælgere og centrale aktører. Overvej desuden teorier og modeller.

**c) Hvordan ser partiets rolle ud i Aarhus Byråd?** Hvis partiet ikke sidder i Aarhus Byråd, finder I en anden kommune, hvor de er valgt ind. Lokalpolitik kan virke anderledes end Folketinget.

I får tre moduler til at arbejde med det tildelte parti, men hvordan skal I nu undersøge partiets politik, vælgere og rolle?

I kan genlæse den grønne ’Luk samfundet op!’ s. 115-123, som omhandler ideologiske forgreninger og politiske holdninger, herunder Gammel vs. Ny politik (s. 121) og Molins model (s. 123). Desuden kan I anvende Kaare Strøms model om partiers adfærd (link).

Derudover skal I bruge masser af avisartikler, som omhandler jeres spørgsmål (fx partiernes program på nettet) eller tv-udsendelser - og sig til, hvis jeg skal booke noget for jer på CFU.

Det er ligeledes muligt at spørge partierne direkte via sociale medier. I dag har de fleste politikere en Facebook-profil, som de løbende svarer eller diskuterer på.

[**Socialdemokratiet**](https://www.ft.dk/da/partier/partier-i-folketinget/socialdemokratiet)**: Nikoline, Ahmed Y, Ask**

[**Venstre**](https://www.ft.dk/da/partier/partier-i-folketinget/venstre)**: Julie, Magnus**

**Moderaterne: Gustav, Hedvig, Ahmed AA**

[**SF**](https://www.ft.dk/da/partier/partier-i-folketinget/socialistisk-folkeparti)**: Zenia, Sajjad**

**DD: Peter, Silje**

[**Liberal Alliance**](https://www.ft.dk/da/partier/partier-i-folketinget/liberal-alliance)**: Naja, Andreas**

[**Konservative**](https://www.ft.dk/da/partier/partier-i-folketinget/det-konservative-folkeparti)**: Henrik, Anna M, Signe**

[**Enhedslisten**](https://www.ft.dk/da/partier/partier-i-folketinget/enhedslisten)**: Stina, Mattias**

[**Radikale Venstre**](https://www.ft.dk/da/partier/partier-i-folketinget/radikale-venstre)**: Lea, Rasmus**

[**Nye Borgerlige**](https://www.ft.dk/da/partier/partier-i-folketinget/nye-borgerlige)**: Emma, Sebastian**

[**Alternativet**](https://www.ft.dk/da/partier/partier-i-folketinget/alternativet)**: Johanne, Emil**

[**DF**](https://www.ft.dk/da/partier/partier-i-folketinget/dansk-folkeparti)**: Nikolaj, Ida-Emilie**

